«Արմէնպրես»-ի այն հարցին, թէ՝ ինչպէ՞ս են երիտասարդ բրիտանուհու ծնողներն ընդունում իր՝ Հայաստանում բնակւելու փաստը, Քեթրինը նշեց, որ շատ լաւ, յատկապէս Հայաստան կատարած այցից յետոյ, երբ եկել, տեսել են այս երկիրը, նաեւ համոզւած լինելով, որ սա իր աշխատանքն ու հոբբին է: «Այստեղ շատ գեղեցիկ վայրեր ունէք, որտեղ կարելի է տուրիզմը զարգացնել: Եւրոպայում նման տուրիզմի պահանջը շատ կայ, ափսոս, այստեղ մարդիկ հոգսաշատ են եւ չեն կարող վայելել այն, ինչ ունեն»,- նշում է Քեթրինը՝ յաւելելով, որ ինքը, լինելով անգլիացի, չի բացառում, որ Հայստանում կարող է տեսնել իր ապագան՝ ինչպէս անձնականը դասաւորելու, այնպէս էլ աշխատանքային առումով: